ห้ายอดขุนพล

ห้ายอดขุนพล () หมายถึงขุนพล 5 คนที่รับใช้ขุนศึกโจโฉ (曹操 เฉา เชา) ในช่วงปลายยุคราชวงศ์ฮั่นตะวันออกของจีน ภายหลังขุนพลเหล่านี้ รับราชการต่อมาในรัฐวุยก๊กที่ก่อตั้งโดยโจผี (曹丕 เฉา พี) บุตรชายและผู้สืบทอดอำนาจของโจโฉในยุคสามก๊ก ขุนพลทั้ง 5 คนประกอบด้วย อิกิ๋ม (于禁 ยฺหวี จิ้น), เตียวคับ (張郃 จาง เหอ), งักจิ้น (樂進 เยฺว่ จิ้น), เตียวเลี้ยว (張遼 จาง เหลียว) และซิหลง (徐晃 สฺวี หฺว่าง)

ชีวประวัติของขุนพลทั้ง 5 คนปรากฏในตำราประวัติศาสตร์ สามก๊กจี่ (三國志 ซานกั๋วจื้อ) ที่เขียนโดยตันซิ่ว (陳壽 เฉิน โช่ว) ในคริสต์ศตวรรษที่ 3 หลังการเขียนชีวประวัติ ตันซิ่ววิจารณ์ว่า "ตลอดวีรกรรมทางทหารของโจโฉ ห้าคนนี้เป็นยอดขุนพลที่สุดของที่สุดของยุคนั้น"(評曰：太祖建茲武功，而時之良將，五子為先。) สามก๊กจี่ เล่มที่ 17.

จากนั้นตันซิ่วจึงยกย่องอิกิ๋ม, เตียวคับ และงักจิ้นดังต่อไปนี้:
 "อิกิ๋มหนักแน่นมั่นคง แต่ไม่มั่นคงจนถึงท้ายที่สุด"(于禁最號毅重，然弗克其終。) สามก๊กจี่ เล่มที่ 17. ตันซิ่วกำลังอ้างถึงเรื่องที่อิกิ๋มยอมจำนนต่อกวนอู (關羽 กวาน ยฺหวี่)
 "เตียวคับมีชื่อเสียงจากความสามารถในการปรับตัวต่อความผันแปรของสถานการณ์ที่กำลังเผชิญได้เป็นอย่างดี"(張郃以巧變為稱，...) สามก๊กจี่ เล่มที่ 17.
 "งักจิ้นสร้างชื่อจากความกล้าหาญ แต่วีรกรรมไม่ได้รับการรับรองจากแหล่งข้อมูลทางประวัติศาสตร์อื่น ๆ อาจเป็นเพราะความบกพร่องในการบันทึกข้อมูล จึงเป็นสาเหตุที่ (ข้อมูลเกี่ยวกับงักจิ้น) ไม่สมบูรณ์เมื่อเทียบกับของเตียวเลี้ยวและซิหลง(...樂進以驍果顯名，而鑒其行事，未副所聞。或註記有遺漏，未如張遼、徐晃之備詳也。) สามก๊กจี่ เล่มที่ 17.

 ดูเพิ่ม 
 ห้าทหารเสือ
 รายชื่อบุคคลในยุคสามก๊ก

 หมายเหตุ 


 อ้างอิง 

 บรรณานุกรม 
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).

หมวดหมู่:ขุนพลของวุยก๊ก